Gņezno - Vikipēdija

# Gņezno

### Vikipēdijas raksts

Gņezno (Gniezno) - pilsēta Polijas centrālajā daļā, Lielpolijas vojevodistē. Viena no senākajām Polijas pilsētām, svarīgs Polijas valsts rašanās centrs. Pirmā Polijas galvaspilsēta.

Gņezno
Gniezno

Gņezno satelītattēls
Iedzīvotāji (2005) | 70 269
Citi nosaukumi | vācu - Gnesen
Dibināta | 8.gs
Pilsēta | ap 1293.g
Vojevodiste | Lielpolijas
Mājaslapa | www.gniezno.home.pl

#### [izmainīt šo sadaļu] Leģenda par pilsētas izcelšanos

Trīs brāļi - Lehs, Čehs un Russ klaiņoja pa meža biezokņiem, lai atrastu apmešanās vietu. Viņi ieraudzīja pakalnu, kura virsotnē auga ozols, bet ozola galotnē ligzdā sēdēja balts ērglis. Lehs teica - šo balto ērgli es izvēlos par savas tautas simbolu, bet ap šo ozolu es celšu savu pirmo pili, un šīs ligzdas dēļ pili nosaukšu par Gņezno (poliski gniazdo - ligzda). Pārējie brāļi devās uz dienvidiem (Čehs), nodibinot Čehiju, un austrumiem (Russ), nodibinot Krieviju.

#### [izmainīt šo sadaļu] Gņezno Polijas vēsturē

10.gs Gņezno kļuva par Pjastu dinastijas - Polijas pirmo karaļu un Polijas valsts veidošanās centru. 966.gadā pirmais Polijas karalis Meško I šeit kristījās un uzcēla baznīcu. 1000.gadā Gņezno notika vēsturiska tikšanās starp Polijas karali Boļeslavu I un Svētās Romas impērijas ķeizaru Otonu III pie sv.Adalberta kapa. Tika nodibināta Gņezno arhibīskapija, un Gņezno kļuva par visas Polijas garīgo centru un faktisko valsts galvaspilsētu. 1038.gadā Bohēmijas kņazs Bretislavs noposta Gņezno, tāpēc valsts galvaspilsēta tika pārcelta uz Krakovu. 11.-12.gs pilsēta bija Polijas karaļu kronēšanas vieta. Arī mūsdienās Gņezno arhibīskaps ir Polijas katoļu primāts.

Viduslaiku Gņezno zīmogs
Saturs iegūts no "http://lv.wikipedia.org../../../g/%C5%86/e/G%C5%86ezno.html"

Kategorija: Polijas pilsētas

##### Views

- Raksts
- Diskusija
- Pašreizējā versija

##### Meklēt

##### Citās valodās

- Česky
- Deutsch
- English
- Esperanto
- Français
- Magyar
- Bahasa Indonesia
- Italiano
- Basa Jawa
- Latina
- Ekakairũ Naoero
- Nederlands
- ‪Norsk (bokmål)‬
- Polski
- Português
- Română
- Русский
- Svenska
- Українська